Потым Расія з ліку ворагаў Беларусі раптам выпала. Пазбаўлены ўсялякай інфармацыі, я не ведаў, што Расія перакрыла нафтавы кран, але здагадаўся пра тое, калі з расійскага шпіёна быў перакваліфікаваны ў шпіёна нямецка-польскага, а пасля і ў амерыканскага. Мяне дапытвалі пра мае кантакты на Захадзе, у тым ліку ў ЗША, найбольш цікавячыся маімі сустрэчамі з дзяржсакратаром ЗША, а таксама з міністрамі замежных спраў Нямеччыны, Чэхіі, Швецыі, Польшчы.